“ Ísbirnir á villigötum ” er þriggja ára rannsóknarverkefni sem er unnið í samstarfi íslenskra og alþjóðlegra háskóla og listasafna . Markmið verkefnisins er að auka þekkingu á fjölþættum tengslum dýra , manna og umhverfis á tímum heimsvæddrar loftslagshlýnunar og hækkandi sjávarmáls . Áhersla verður lögð á að rannsaka ferðir ísbjarna til Norður - og Norðvestur-hluta Íslands í sögulegu og samtímalegu samhengi . Með því að setja dýrið í forgrunn og beina ljósi að hinu margbreytilega hlutverki þess í veröldinni sem ; lífveru , sambýlisveru , gesti , umhverfisvísi , afsteypu og skrautmun verður reynt að afbyggja „ öðrun ” þess í mannheimum . Um leið verða niðurstöður mikilvægt framlag til orðræðunnar um hlutgervingu manna og dýra , sem jafnframt varpa ljósi á spurningar um eignarhald í umhverfispólitísku samhengi . Verkefnið er unnið þvert á fræðigreinar , en þátttakendur koma úr myndlistardeild Listaháskóla Íslands , Institute of the Arts í University of Cumbria ( UK ) , félagsfræði - , mannfræði - og þjóðfræðideild Háskóla Íslands , og íslensku - og menningardeild Háskóla Íslands . Samstarfsstofnanir eru Anchorage Museum í Alaska ( US ) , Listasafnið á Akureyri , Bureau of Ocean Energy Management ( US ) , og Rannsóknarsetur Háskóla Íslands á Ströndum .